Die Bokke hoort nie vyfde op die ranglys nie | Maroela Media
Die jaareindtoer het beklemtoon hoekom dit so belangrik is dat die Springbokafrigter, Rassie Erasmus, en die vier Superrugby-afrigters moet saamwerk; en dat Erasmus insette by die Bulls gaan lewer wanneer hulle hul Superrugby-afrigter binnekort aanwys en hy hulle ook op die oefenveld gaan bystaan. En dat hy gereeld insette by die Stormers, Sharks en Lions moet lewer, soos hy en sy afrigtingspan reeds vanjaar begin doen het.
Dit gaan alles oor die einddoel: oor hoe die Springbokke vaar, oor vordering, die skep van diepte, en oor die verbetering van algemene vaardighede.
Kyk maar na die oplewing in Ierland, Skotland en Wallis. Hulle het in die verlede agter die groot honde gedraf, nou jag hulle saam met die tropleiers.
Ierland, wat verlede Saterdag die All Blacks (die tweede keer in drie wedstryde sedert 2016) geklop het, blaas in die All Blacks se nekke in die wedloop om die eerste plek op Wêreldrugby se ranglys.
Die Iere is tweede op die ranglys en tree al hoe sterker na vore as een van die gunstelinge vir aanstaande jaar se Wêreldbeker-toernooi in Japan.
Het die Iere se Nieu-Seelandse afrigter, Joe Schmidt, die wiel herontdek?
Nee. Die Iere het straks die mees konserwatiewe spelpatroon in die Sesnasies-reeks, maar hulle is baie goed afgerig, speel volgens hul sterkpunte, voer die basiese beginsels reg uit en plaas hul lywe vir mekaar op die spel.
Wallis, wat in sy laaste agt toetswedstryde onoorwonne is, is derde op die wêreldranglys.
Die Walliesers het ook baie vordering gemaak. Waar hulle sedert 2000-'16 16 keer agtereenvolgens teen die Springbokke verloor het, het hulle die Bokke nou vier keer in die afgelope vyf toetswedstryde geklop, insluitend drie agtereenvolgende oorwinnings in hul laaste drie kragmetings.
Skotland is dalk die grootste verrassing. Waar die Skotte in die verlede aan spelskeppers en spelbrekers ontbreek het, het die afrigter Gregor Townsend spelers met die nodige vaardighede ontwikkel.
Kom ons kyk na die getalle. Volgens die jongste beskikbare syfers het Ierland, Wallis en Skotland saam net 242 142 geregistreerde spelers wat aan 722 klubs verbonde is.
Ierland en Wallis het albei vier spanne in die Pro14-reeks en Skotland net twee.
Dit beteken dat die Skotte hul nasionale span hoofsaaklik uit slegs sowat 60 spelers kies.
Hier is 1 526 klubs met 651 146 geregistreerde spelers.
Dis hoekom dit onaanvaarbaar is dat die Bokke vyfde op die wêreldranglys is, iets wat nou hopelik deur Erasmus-hulle met 'n gevestigde patroon en span reggestel sal word.
Die Iere, Skotte en Walles het die voordeel van geen politieke inmenging waar dit ons kniehalter
Lyk my Pieter jy en Rassie het vergeet dat daar in span is wat die Cheethas genoem word. Hulle beskik oor net sulke goeie spelers.
Einddoel se jy!? Wat is die einddoel? Die voortsetting van die stampkar rugby met doellose bal wegskop na elke tweede stamp en stoot sessie? Joernaliste raak liries oor Rassie en die bokke. Hoeveel keer het die bal verder as DeAllende gegaan? Die sogenaamde antwoord op middelveld? Hoeveel keer het die vleuels die bal uit n volle agterlyn beweging gekry? Kom ons vergelyk dit met wat die Skotte se agterlyn vermag het. Solank ons nie n spelskepper op binnesenter het nie, is die einddoel stampkar rugby. En dit gaan ons nerens kry nie.
Hulle moet net vir rassie weg van die bulle af hou ons het genoeg probleme soos dit is, gaan die bokkies Saterdag wen? Nie sommer nie hulle is te moeg